คือหนูทำแท้งไป วันที่27/01 คุณบอกงดมี พสพ. 1 เดือน แต่คือหนูไปมี พสพ. วันที่8/02 แต่ปล่อยนอกไม่ได้ใส่ถุง มีความเสี่ยงท้องมากน้อยเพียงใดคะ จะติดเชื้อไหมคะ
สวัสดีค่ะ หลังการแท้งบุตรนั้น ควรคุมกำเนิดต่อไปก่อนอีกอย่างน้อย 1-2 เดือน เพื่อให้ร่างกายได้ฟื้นตัว ดังนั้นควรคุมกำเนิดไม่ว่าจะเป็นการใช้ถุงยางอนามัยหรือกินยาคุมกำเนิดต่อทันที การมีเพศสัมพันธ์หลั่งนอกยังมีโอกาสตั้งครรภ์ และถ้าไม่ได้ใส่ถุงยางอนามัยก็มีโอกาสติดโรคติดต่อทางเพศสัมพันธ์ และในช่วงนี้มดลูกและปากมดลูกอาจจะยังมีแผลอยู่ จึงเพิ่มโอกาสติดเชื้อได้ง่ายแนะนำการงดการมีเพศสัมพันธ์ต่อให้ครบตามแพทย์แนะนำ หากเป็นเพศสัมพันธ์ภายใน 72 ชั่วโมง อาจมีข้อบ่งชี้ในการใช้ยาคุมฉุกเฉิน และสังเกตอาการ ถ้ามีเลือดออกผิดปกติทางช่องคลอด ปวดหน่วงท้องน้อยมาก ควรรีบไปพบแพทย์